สวัสดีค่ะ
เมื่อวันอาทิตย์ที่ 11/06/66
ดิฉันและสามีได้พาเด็กทารกและสุนัขอายุ 14 ปี พันธุ์เล็ก น้ำหนัก 1.7 กก. ไปที่สวนเบญจกิติ

โดยมีจุดประสงค์เพื่อพาลูกไปสูดอากาศตอนเย็น พร้อมอุปกรณ์คือ*รถเข็นเด็ก* ที่มีชั้นวางของ *กระเป๋าใส่สุนัขแบบมิดชิด* วางอยู่บนชั้นวางของบนรถเข็นเด็กอีกทีนึง

ดิฉันทราบดีว่าที่นี่มี dog park สำหรับพาสุนัขเดินเล่น แต่ดิฉันไม่ได้มีความต้องการพาสุนัขลงเดินบนพื้น หรือขับถ่าย เนื่ิองจสกสุนัขของดิฉันมีอายุเยอะ ป่วย ต้องกินยากดภูมิจึงเสี่ยงต่อเชื้อโรค และลูกของดิฉันอายุเพียง 2 เดือนเท่านั้น จึงเลี่ยงการเดินเข้าไปใน dog park ที่มีปัสสาวะและอุจจาระสัตว?เลี่ยงตัวอื่น

เราได้เข็นรถเข็นอยู่บน *ถนนที่รถสัญจร* ภายในสวนเบญจกิติ ที่เป็นถนนกั้นระหว่างสวนริมน้ำกับสวนด้านใน ไม่ได้เดินเข้าไปในพื้นที่สีเขียวในสวนทั้งสองที่ และสุนัขอยู่ในกระเป๋าที่รูดซิปปิด โผล่แค่หัวมาหายใจ บนรถเข็นเด็ก ไม่มีการปล่อยมาเดินเล่นแต่อย่างใด ***มีภาพประกอบหากต้องการ***

ดิฉันและสามีกลับถูกรปภ.เดินมาไล่ ว่ามีสุนัข ห้ามสุนัขผ่านแม้กระทั่งถนนที่รถวิ่ง ดิฉันสงสัยว่ามันคือการกระทำเกินกว่าเหตุหรือไม่คะ โดยหลังจากรปภ.มาห้าม ก็มีเจ้าหน้าที่ดูแลสวนที่นี่เข้ามาเจรจา โดยอ้างว่าที่นี่มีมุสลิม คนแพ้ขนสุนัข มีคนไม่ชอบสุนัข กลัวจะไปสร้างความเดือดร้อน โดยดิฉันพยาบามอธิบายว่า

1. ดิฉันไม่ได้ปล่อยสุนัขเดินเล่น หรือขับถ่ายแต่อย่างใด 
2. สุนัขอยู่ในกระเป็ามิดชิดและเก็บบนรถเข็น
3. สวนสาธารณะเป็นที่ outdoor ไม่ได้เป็นพื้นที่ indoor ที่จะสามารถก่อให้เกิดความผิดปกติในระบบทางเดินหายใจให้คนแพ้ขนสุนัขได้เลย
4.ไม่ได้เดินเข้าไปในสวน ลู่วิ่ง ทางเดินคน เพียงแค่เราขอเข็ยรถเข็นเด็กเดินบนนถนนด้านนอกเท่านั้น แต่กลับถูกไล่
5. สุนัขตัวเล็กมากน้ำหนักเพียง 1.7 กก. และเป็นสุนัขแก่ ไม่สามารถไปกัดใครได้ ไม่แม้แต่เห่า
6. ดิฉันคิดว่าถูกจำกัดสิทธิ์มากเกินไป และเจ้าหน้าที่ใช้เหตุผลและคำพูดราวกับว่าสุนัขของดิฉันเป็นสิ่งต้องห้ามที่น่ารังเกียจ 

ในฐานะคนมีสัตว์เลี้ยงรู้สึกไม่ดีและรู้สึกโดนแบ่งแยกเหมือนเป็นคนละชนชั้น เจ้าหน้าที่อ้างถึง คนมุสลิมเหมือนเป็น first priority ว่ามีคนมุสลิมเรียกร้องให้ยกเลิก dog park ด้วยซ้ำ ดิฉันไม่เข้าใจค่ะว่าสัดส่วนคนนับถือศาสนาในประเทศไทย ที่ % มากที่สุด ไม่ใช่พุทธหรอคะ

กทม.ไม่ส่งเสริมให้คนมีสัตว์เลี้ยงได้ใช้สิทธิ์ในพื้นที่สาธารณะเลยหรอคะ กลับพูดแนวที่ว่าจะลดและยกเลิก ทั้งที่ห้างสรรพสินค้า โรงแรม ร้านอาหาร ในปัจจุบันได้เปิดรับสัตว์เลี้ยงมากขึ้นเรื่อยๆ ซึ่งในความเป็นจริงควรใข้พท้นที่ร่วมกันได้ภายใต้กฎระเบียบในการดูแลและรักษาความสะอาด 


ทั้งนี้ทั้งนั้น ดิฉันต้องการทราบประเด็นที่ว่า เราไม่ได้เดินเข้าไปในสวน ลู่วิ่ง ทางเดินคน เพียงแค่เราเข็นรถเข็นเด็ก เดินบนถนนด้านนอกที่กั้นระหว่างสวนเป็นถนนที่รถสัญจร รปภ.ต้องมาห้ามและไล่กลับเลยหรือไม่

ขอบคุณค่ะ